મ્યુનિસિપલ સત્તાવાળાઓ નાનાં ભૂલકાંઓ માટે નવી નવી આંગણવાડી ખોલતા જાય છે. શહેરમાં એક અંદાજ પ્રમાણે ર૦૪૬ આંગણવાડી છે અને તેનો આશરે ૬૦,૦૦૦ નાનાં ભૂલકાંઓ લાભ લઇ રહ્યાં છે. બીજી તરફ આ આંગણવાડીઓ ગંદકી અને ગેરવ્યવસ્થાનાં ધામ બની રહી છે. હવે જશોદાનગરમાં ચાલતી એક આંગણવાડીની દુર્દશાની વિગતો પ્રકાશમાં આવી છે. આ આંગણવાડીની બહાર છેલ્લા એક મહિનાથી કચરાના ઢગલા જામ્યા હોવા છતાં તંત્ર બેદરકારી દાખવી રહ્યું છે. સ્થાનિક કોર્પોરેટર અતુલ પટેલ દ્વારા મ્યુનિસિપલ અધિકારીઓ સમક્ષ રજૂઅાત છતાં સ્થિતિ ઠેરની ઠેર છે.